Ministru kabineta rīkojuma projekta

## Par nekustamā īpašuma „Medniekmāja" , Lielauces pagastā, Auces novadā, pārņemšanu valsts īpašumā Finanšu ministrijas valdījumā

## sākotnējās ietekmes novērtējuma ziņojums (anotācija)

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Projekts paredz pārņemt bez atlīdzības valsts īpašumā nekustamo īpašumu "Medniekmāja", Lielauces pagastā, Auces novadā, jo tas vairs netiek izmantots Ministru kabineta 2016.gada 26.oktobra rīkojumā Nr. 621 "Par valsts nekustamo īpašumu nodošanu Latvijas Lauksaimniecības universitātes īpašumā" minēto funkciju īstenošanai.Ministru kabineta rīkojums stāsies spēkā tā parakstīšanas brīdī. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Publiskas personas mantas atsavināšanas likuma (turpmāk - Atsavināšanas likums) 42.panta pirmā daļa un 43.pants. Latvijas Lauksaimniecības universitātes Senāta 2017.gada 8.novembra lēmums Nr.9-116.Ministru kabineta 2016.gada 26.oktobra rīkojuma Nr. 621 "Par valsts nekustamo īpašumu nodošanu Latvijas Lauksaimniecības universitātes īpašumā"” 2.2. apakšpunkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Pamatojoties uz Ministru kabineta 2016.gada 26.oktobra rīkojumu Nr. 621 "Par valsts nekustamo īpašumu nodošanu Latvijas Lauksaimniecības universitātes īpašumā"” (turpmāk – Rīkojums Nr.621), Latvijas Lauksaimniecības universitāte (turpmāk – LLU) pārņēma savā īpašumā Rīkojuma Nr. 621 1.1.28.apakšpunktā minēto valsts nekustamo īpašumu "Medniekmāja" (nekustamā īpašuma kadastra Nr. 4676 003 0163) - zemes vienību 0,3000 ha platībā (zemes vienības kadastra apzīmējums 4676 003 0163) - Lielauces pagastā, Auces novadā, ēku (būvju) nekustamā īpašuma "Medniekmāja" (nekustamā īpašuma kadastra Nr. 4676 503 0001) nedzīvojamo ēku (būvju kadastra apzīmējumi 4676 003 0163 001 un 4676 003 0163 002) uzturēšanai, lai nekustamo īpašumu izmantotu izglītības un zinātnes funkciju īstenošanai.Atbilstoši Publiskas personas mantas atsavināšanas likuma 42. panta pirmajā daļā noteiktajam LLU Rīkojuma Nr.621 2.2. apakšpunktā noteikts pienākums nekustamos īpašumus bez atlīdzības nodot valstij, ja tie vairs netiek izmantoti Rīkojuma Nr.621 2.1. apakšpunktā minēto funkciju nodrošināšanai. Īpašuma tiesības uz nekustamo īpašumu "Medniekmāja" (nekustamā īpašuma kadastra Nr. 4676 003 0163) - zemes vienību 0,3000 ha platībā (zemes vienības kadastra apzīmējums 4676 003 0163) - Lielauces pagastā, Auces novadā (turpmāk - nekustamais īpašums “Medniekmāja”) ir nostiprinātas Lielauces pagasta zemesgrāmatas nodalījumā Nr.1000 0033 7523 uz LLU vārda, lēmuma datums: 24.11.2016. Saskaņā ar informāciju no Nekustamā īpašuma valsts kadastra informācijas sistēmas nekustamā īpašuma “Medniekmāja”, kadastrālā vērtība uz 01.01.2018. ir 798 *euro*.Zemes vienībai noteiktais lietošanas veids: 0908- *pārējo sabiedriskās nozīmes objektu apbūve.*Zemes vienībai Lielauces pagasta zemesgrāmatas nodalījuma Nr.1000 0033 7523 III daļas 1.iedaļā atzīmes veidā ir ierakstīti šādi apgrūtinājumi:* *aizsargjoslas teritorija gar elektrisko tīklu gaisvadu līniju 0,03 ha platībā;*
* *uz zemes vienības atrodas būves, kas ierakstītas Lielauces pagasta zemesgrāmatas nodalījumā Nr.100000347625.*

Uz zemes vienības atrodas būvju nekustamais īpašums "Medniekmāja" (nekustamā īpašuma kadastra Nr. 4676 503 0001) Lielauces pagastā, Auces novadā, kas sastāv no būves - pirts (būves kadastra apzīmējums 4676 003 0163 001) un būves - nojumes (būves kadastra apzīmējums 4676 003 0163 002). Īpašuma tiesības uz būvju nekustamo īpašumu "Medniekmāja" nostiprinātas Lielauces pagasta zemesgrāmatas nodalījumā Nr.100000347625, Biedrībai "Lauksaimniecības universitātes Mednieku klubs", lēmuma datums: 20.10.2017. (pamats: 2017.gada 26.septembra Nekustamā īpašuma pirkuma līgums).Saskaņā ar 2010. gada 15. marta Valsts nekustamā īpašuma nomas līgumu Nr.16.2-15.02/11 nekustamais īpašums “Medniekmāja” – zemes vienība ir iznomāta biedrībai “Lauksaimniecības universitātes Mednieku klubs” līdz 2018. gada 31. martam.LLU Senāts,izpildot Rīkojuma Nr. 621 2.2. apakšpunktā noteikto, 2017.gada 8.novembrī ir pieņēmis lēmumu Nr.9-116, ar kuru nolemj nodot bez atlīdzības valstij nekustamo īpašumu “Medniekmāja”, jo nekustamais īpašums vairs netiek izmantots izglītības un zinātnes funkciju īstenošanai.Zemkopības ministrija ar 30.11.2017. vēstuli Nr.8.7-6e/2975/2017 ir informējusi Finanšu ministriju un valsts akciju sabiedrību "Valsts nekustamie īpašumi”, ka nekustamais īpašums “Medniekmāja”, kā arī uz tā esošās ēkas, Zemkopības ministrijai nav nepieciešami valsts funkciju nodrošināšanai. Vienlaicīgi Zemkopības ministrija vēstulē informē, ka 22.11.2017. ir saņemts biedrības "Lauksaimniecības universitātes Mednieku klubs", ierosinājums Nr.12 par valsts zemes atsavināšanu.Ievērojot Atsavināšanas likuma 4. panta ceturtās daļas 3.punktā noteikto, kas nosaka, ka, publiskas personas nekustamā īpašuma atsavināšanu var ierosināt zemesgrāmatā ierakstītas ēkas īpašnieks, ja viņš vēlas nopirkt zemesgabalu, uz kura atrodas viņam piederoša ēka, kā arī likuma 9. pantā noteikto, Zemkopības ministrija ir nosūtījusi tās rīcībā esošos nekustamā īpašuma “Medniekmāja” dokumentus valsts akciju sabiedrībai "Valsts nekustamie īpašumi" atsavināšanas procedūras veikšanai. Atbilstoši Lielauces pagasta zemesgrāmatas nodalījuma Nr.1000 0033 7523 II daļas 2.iedaļas ierakstam Nr.2.1. no nodalījuma ir dzēsta atzīme par aizliegumu nekustamo īpašumu “Medniekmāja” atsavināt vai ieķīlāt bez atsevišķa Ministru kabineta lēmuma (pamats: Rīkojuma Nr.621 4.punkts).Valsts nekustamā īpašuma atsavināšanu saskaņā ar Atsavināšanas likuma 9.pantu veic valsts akciju sabiedrība “Valsts nekustamie īpašumi”. Atsavināšanas likuma 5.panta trešā daļa noteic, ka Ministru kabineta atļauja nav nepieciešama tādu valsts īpašumā esošu apbūvētu zemesgabalu atsavināšanai, par kuriem šā likuma [4.panta](https://likumi.lv/doc.php?id=68490#p4) ceturtās daļas 3. un 4.punktā minētās personas noteiktā kārtībā ir iesniegušas atsavināšanas ierosinājumu. Valsts akciju sabiedrība "Valsts nekustamie īpašumi" divu mēnešu laikā pēc tam, kad iesniegts atsavināšanas ierosinājums, ja tam pievienoti visi dokumenti, kas apliecina personas pirmpirkuma tiesības, pieņem lēmumu par attiecīgā zemesgabala pārdošanu. Ja atsavināšanas ierosinājums saņemts attiecībā uz apbūvētu zemesgabalu, kas nav ierakstīts zemesgrāmatā, lēmumu par atļauju atsavināt valsts īpašumā esošu apbūvētu zemesgabalu valsts akciju sabiedrība "Valsts nekustamie īpašumi" pieņem divu mēnešu laikā no dienas, kad apbūvētais zemesgabals ierakstīts zemesgrāmatā. Valsts akciju sabiedrība "Valsts nekustamie īpašumi" nedrīkst nodot atsavināšanai apbūvētu zemesgabalu, par kuru Ministru kabinets ir lēmis, ka tas nepieciešams valsts pārvaldes funkciju veikšanai saskaņā ar Valsts pārvaldes iekārtas likumu.Lai nekustamo īpašumu “Medniekmāja” varētu atsavināt apbūves īpašniekam - Biedrībai "Lauksaimniecības universitātes Mednieku klubs", saskaņā ar Atsavināšanas likuma 5.panta trešo daļu, pēc tam, kad nekustamais īpašums “Medniekmāja” tiks pārņemts valsts īpašumā Finanšu ministrijas valdījumā, rīkojuma projekta 2.punktā tiek paredzēts uzdevums Finanšu ministrijai vienlaikus ar nekustamā īpašuma “Medniekmāja” ierakstīšanu zemesgrāmatā uz valsts vārda Finanšu ministrijas personā, dzēst Lielauces pagasta zemesgrāmatas nodalījuma Nr.1000 0033 7523 II daļas 2.iedaļas ierakstu Nr.2.2. (atzīmi par aizliegumu).Valsts akciju sabiedrības “Valsts nekustamie īpašumi” Īpašumu izvērtēšanas komisija 2018.gada 19.janvārī (prot.Nr.IZKP-18/2, 5.punkts) konceptuāli ir atbalstījusi nekustamā īpašuma “Medniekmāja” pārņemšanu valsts īpašumā Finanšu ministrijas valdījumā, noteiktā kārtībā sagatavojot attiecīgu Ministru kabineta rīkojuma projektu. Pieņemot lēmumu par nekustamā īpašuma “Medniekmāja” pārņemšanu valsts īpašumā, atsavināšanu valsts akciju sabiedrības „Valsts nekustamie īpašumi” Īpašumu izvērtēšanas komisija ņēma vērā to, ka zemes vienība nav nepieciešama ne LLU, ne Zemkopības ministrijai, kā arī to, ka ir saņemts uz zemes vienības esošo būvju nekustamā īpašuma īpašnieka atsavināšanas ierosinājums. Rīkojuma projekts attiecas uz publiskās pārvaldes politiku. |
| 3. | Projekta izstrādē iesaistītās institūcijas un publiskas personas kapitālsabiedrības | Projekta izstrādē ir iesaistīta Finanšu ministrija, valsts akciju sabiedrība „Valsts nekustamie īpašumi”. |
| 4. | Cita informācija | Atbilstoši Ministru kabineta 2011.gada 1.februāra noteikumu Nr.109 „Kārtība, kādā atsavināma publiskās personas manta” 12.punktā noteiktajam, lai noskaidrotu, vai atsavināmais valsts nekustamais īpašums nav nepieciešams citai valsts iestādei, valsts kapitālsabiedrībai vai atvasinātas publiskas personas vai to iestādes funkciju nodrošināšanai, ministrija noteiktā kārtībā iesniedz izsludināšanai Valsts sekretāru sanāksmē Ministru kabineta rīkojuma projektu par valsts nekustamā īpašuma atsavināšanu. Ja divu nedēļu laikā pēc Ministru kabineta rīkojuma projekta izsludināšanas Valsts sekretāru sanāksmē valsts iestādes, valsts kapitālsabiedrības vai atvasinātas publiskas personas vai to iestādes nepieprasa rīkojuma projektā minēto nekustamo īpašumu valsts pārvaldes funkciju nodrošināšanai saskaņā ar Valsts pārvaldes iekārtas likumu, to var atsavināt likumā noteiktajā kārtībā. |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Nekustamā īpašuma „Medniekmāja” nomnieks - biedrības "Lauksaimniecības universitātes Mednieku klubs", kas vienlaicīgi arī ir uz zemes vienības esošo būvju īpašnieks, un ir ierosinājis zemes vienības atsavināšanu. |
| 2. | Tiesiskā regulējuma ietekme uz tautsaimniecību un administratīvo slogu | Projekta tiesiskais regulējums tautsaimniecību, kā valsts saimniecības nozari, neietekmē un administratīvo slogu nemaina. |
| 3. | Administratīvo izmaksu monetārs novērtējums | Projekta tiesiskais regulējums administratīvo slogu neietekmē. |
| 4. | Atbilstības izmaksu monetārs novērtējums | Projekta tiesiskais regulējums atbilstības izmaksas nerada. |
| 5. | Cita informācija | Projekta īstenošanai nav nepieciešami papildus līdzekļi no valsts vai pašvaldību budžeta.  |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2018. gads | Turpmākie trīs gadi (tūkst. *euro*) |
| 2019. | 2020. | 2021. |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo 2018 gadu | Izmaiņas, salīdzinot ar kārtējo 2018 gadu | Izmaiņas, salīdzinot ar kārtējo 2018 gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 |
| 1.1. valsts pamatbudžets, tai skaitā ieņēmumi no maksas pakalpo-jumiem un citi pašu ieņēmumi | 0 |
| 1.2. valsts speciālais budžets | 0 |
| 1.3. pašvaldību budžets | 0 |
| 2. Budžeta izdevumi: | 0 |
| 2.1. valsts pamatbudžets | 0 |
| 2.2. valsts speciālais budžets | 0 |
| 2.3. pašvaldību budžets | 0 |
| 3. Finansiālā ietekme: | 0 |
| 3.1. valsts pamatbudžets | 0 |
| 3.2. speciālais budžets | 0 |
| 3.3. pašvaldību budžets | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X |  0 |
| 5. Precizēta finansiālā ietekme: | X | 0 |
| 5.1. valsts pamatbudžets |
| 5.2. speciālais budžets |
| 5.3. pašvaldību budžets |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | 0 |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. |
| 8. Cita informācija | Izstrādātajam rīkojuma projektam nav ietekmes uz valsts budžetu, jo papildus līdzekļi no valsts budžeta nav nepieciešami. Saskaņā ar valsts akciju sabiedrības „Valsts nekustamie īpašumi” un Finanšu ministrijas 2013.gada 18.septembrī noslēgto Vienošanās par valsts nekustamo īpašumu pārvaldīšanu un savstarpējo sadarbību valsts nekustamo īpašumu pārvaldīšanas politikas izstrādē un īstenošanā Nr. 12-22/136 valsts akciju sabiedrība „Valsts nekustamie īpašumi” veiks nepieciešamās darbības lai pēc pārņemšanas valsts nekustamo īpašumu ierakstītu zemesgrāmatā uz valsts vārda Finanšu ministrijas personā. |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 5.punktam sabiedrības līdzdalības kārtība ir piemērojama tiesību aktu projektu izstrādē, kas būtiski maina esošo regulējumu vai paredz ieviest jaunas politiskās iniciatīvas. Ņemot vērā, ka rīkojuma projekts neatbilst minētajiem kritērijiem, sabiedrības līdzdalības kārtība rīkojuma projekta izstrādē netiek piemērota. Rīkojuma projekts un tā anotācija pēc tā izsludināšanas Valsts sekretāru sanāksmē būs publiski pieejami Ministru kabineta mājas lapā – sadaļā/*Tiesību aktu projekti*. |
| 2. | Sabiedrības līdzdalība projekta izstrādē | Projekts šo jomu neskar. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Saskaņā ar Oficiālo publikāciju un tiesiskās informācijas likuma 2. panta pirmo daļu un 3. panta pirmo daļu tiesību aktus publicē oficiālajā izdevumā „Latvijas Vēstnesis”, tos publicējot elektroniski tīmekļa vietnē www.vestnesis.lv. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Finanšu ministrija, valsts akciju sabiedrība „Valsts nekustamie īpašumi”, Zemkopības ministrija, Latvijas Lauksaimniecības Universitāte. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

Finanšu ministre D.Reizniece- Ozola

Bružas 67024927

vita.bruzas@vni.lv